กล้วยทอดบัตรคิว หรือกล้วยทอดสันป่าข่อย อยู่ใกล้กับตลาดสันป่าข่อย ถ้าเจอประตูค่ายกาวิละก็เลี้ยวซ้าย เลยตลาดไปร้านจะอยู่ขวามือ เป็นร้านที่ขายกล้วยทอด มันทอด กลอยทอด และมีข้าวมันปิ้งด้วย มีคนซื้อเยอะจนต้องมีบัตรคิวกันเลยทีเดียว

เมนูทอดทุกอย่างราคาเริ่มต้น 15 บาท วันนี้ได้ลองกล้วยทอดที่ต่างล่ำลือกันว่าอร่อย พอได้ลองกินเองถึงกับรู้ว่ามันอร่อยสมคำล่ำลือจริงๆ ตัวกล้วยทอดกรอบนอกนุ่มใน กล้วยไม่หวานมาก สุกกำลังพอดี ขนาดทิ้งไว้นานจนเย็นก็ยังอร่อย ถ้ากินตอนร้อนๆ ทอดเสร็จใหม่ยิ่งอร่อยมาก